Каля васьмісот ялінак пасадзілі шэсць маладзёнаў у Мастоўскім раёне. Яны звярнуліся ў мясцовы лясгас, калі даведаліся, што праводзіцца Тыдзень лесу-2009.Начальнік лясгасу Юры Чубрык 15 красавіка даў машыну, іх даставілі ў лес за вёскай Галынка, які тутэйшыя жыхары называюць Грабоўскім, бо там растуць грабы. Акцыя праходзіла пад заклікам Пасадзіць лясы для нашчадкаў.Пра гэта паведаміў каардынатар Руху За свабоду з Мастоў Алесь Зарэмбюк. Ён зазначыў, што мэтай моладзі было паўдзельнічаць у карысным мерапрыемстве, паказаць: яны могуць супрацоўнічаць з уладамі ў станоўчых справах, каб людзі не думалі, што свабодаўцы здольныя толькі раздаваць лістоўкі.Дарэчы, тыдзень лесу праходзіць у рамках абвешчанага сёлета ўладамі Году роднай зямлі.